ལི་ཁེ་ཆང་གིས།ད་ལོ་ནས་བཟུང་།ཀྲུང་གོ་དང་ཨུ་རུ་སུའི་དཔལ་འབྱོར་ཉོ་ཚོང་མཉམ་ལས་རྒྱུན་མཐུད་དང་མགྱོགས་པོའི་ངང་གོང་འཕེལ་ཕྱིན་པ་དང་།ལོ་དེའི་ནང་ཉོ་ཚོང་དངུལ་གྲངས་ཨ་སྒོར་དུང་ཕྱུར་ཆིག་སྟོང་ལས་བརྒལ་རྒྱུའི་རེ་བ་ཡོད་པ་དང་།མ་འོངས་པའི་མཉམ་ལས་ཀྱི་མི་མངོན་པའི་སྟོབས་ཤུགས་ཡང་ཤིན་ཏུ་ཆེན་པོ་ཡོད།ཕྱོགས་གཉིས་པོས་མུ་མཐུད་ཉོ་ཚོང་སྟབས་བདེ་ཅན་གྱི་ཆུ་ཚད་གོང་མཐོར་གཏོང་རྒྱུ་དང་།ཕན་ཚུན་མ་འཇོག་གི་གཞི་ཁྱོན་རྒྱ་ཆེར་གཏོང་རྒྱུ།ཞིང་ལས་མཉམ་ལས་གཏིང་ཟབ་ཏུ་གཏོང་རྒྱུ།ཀྲུང་གོ་དང་ཨུ་རུ་སུའི་རྒྱལ་ཁོངས་བརྒལ་བའི་གློག་རྡུལ་ཚོང་དོན་སྐྱོན་བྲལ་དང་བརྟན་ལྷིང་ངང་གོང་འཕེལ་འགྲོ་རྒྱུར་སྐུལ་འདེད་གཏོང་རྒྱུ།གསར་གཏོད་ཁྱབ་ཁོངས་དང་།ལྷག་དོན་དུ་ཚན་རྩལ་བེད་སྤྱོད་དང་རྨང་གཞིའི་ཞིབ་འཇུག་ཁྱབ་ཁོངས་ཀྱི་མཉམ་ལས་ལ་ཤུགས་སྣོན་རྒྱག་རྒྱུ།མུ་མཐུད་ས་གནས་དང་།མི་ཆོས་རིག་གནས་བར་གྱི་སྤེལ་རེས་གཏིང་ཟབ་ཏུ་གཏོང་རྒྱུ་བཅས་ཀྱི་རེ་བ་ཡོད་ཅེས་བསྟན་གནང་ཡོད་པ་རེད།